Il-Ministru għall-Infrastruttura Joe Mizzi ħabbar fil-Parlament li kumpanija taż-żejt se tibda x-xogħol ta’ tħaffir is-sena d-dieħla. Is-Sur Mizzi kien qed jitkellem fil-Parlament fl-għeluq tad-dibatttu dwar l-estimi finanzjarji tal-ministeru tiegħu. Huwa qal li bħalissa f’Malta hawn uffiċjali ta’ għadd ta’ kumpaniji taż-żejt biex jevalwaw informazzjoni li nġabret dwar it-tħaffir taż-żejt fit-territorju Malti. Huwa qal li l-gvern biddel id-dimensjoni dwar l-esplorazzjioni taż-żejt fil-Mediterran. Il-Gvern se jaħtar korporazzjoni biex tieħu ħsieb l-esplorazzjoni taż-żejt u d-diskussjonijiet bejn Malta u t-Tuneżija wkoll se jibdew is-sena d-dieħla. Meta refera għall-bir taż-żejt magħruf bħala “Madonna Taż-Żejt” fi żmien tal-gvern laborista 1996-98, is-Sur Mizzi qal li dan kien sar b’fondi tal-protocol Taljan. Il-kelliem tal-Oppożizzjoni Toni Bezzina qabel qal li l-gvern kien nefaq €30 miljun f’dan il-bir u wissih biex ma jerġax jirrepeti l-istess żball meta joħloq il-korporazzjoni. Is-Sur Mizzi qal li  l-PN imissu jistħi jinmplika li kien hemm korrużżjoni fil-proġett tal- Madonna taż-Żejt. Meta rrefera għat-trasport, is-Sur Mizzi qal li l-Gvern għandu pjan serju iżda ħadd ma jista’ jistenna li dak li ma sarx f’dan il-qasam f’25 sena isir fi tmien xhur. Issa qed jesplora l-possibiltajiet kollha: underground, monorail u bil-baħar. Il-Gvern se jkompli jinċentiva li-sewwieqa jbiddlu l-karozzi bex jaħdmu bil-gass ħalli jniġġsu l-arja inqas. Il-Ministru Mizzi qal li n-Nazzjnalistio qalu li ma komplewx Triq Diċembru 13 minħabba l-maltemp. Imkien, qal, ma jġibu skużi bħal dawn. Minn Marzu ’l hawn, il-Gvern investa €5 miljuni fil-proġett tal-Kottonera u ed jaħdem biex jiġġenera inħawi u jieħu azzjoni biex jara li l-kampnari tal-knisja parrokkjali ta’ Bormla ma jaqgħux. Huwa qal li waqt li l-PN ġab 21 miljun bħala fondi ewropew għall-infrastruttura, il-PL, għall-2014, se jġib €13-il miljun aktar. Il-proġett tal-Baċir Nru 1 ingħata prijorità u dak li ma sarx fi snin sar f’xhur.